MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4712)
  + [Valencià](/va/acuerdo/4712)






Selector de idioma

Leer

* [Español](/es/acuerdo/4712)
* [Valencià](/va/acuerdo/4712)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS[Butlletí Oficial Universitat d'Alacant](/ca/Publicacion)
======================================================================================================================================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS

Data d'aprovació
:   17/05/2018

Data de publicació
:   17/05/2018

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=4712.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4712)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4712)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS&url=https://www.boua.ua.es/va/acuerdo/4712)

**Títol:** MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 17 de maig de 2018

EL CONSELL DE GOVERN DE LA UNIVERSITAT D'ALACANT, EN LA SESSIÓ ORDINÀRIA DEL DIA 17 DE MAIG DE 2018, VA APROVAR PER UNANIMITAT LA MODIFICACIÓ DE LA NORMATIVA DE LA UNIVERSITAT D’ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D’AJUDANTS, PROFESSORS AJUDANTS DOCTORS I PROFESSORS ASSOCIATS.

(Aprovada pel Consell de Govern del 27 de maig de 2010, BOUA del 2 de juliol, i modificada en el Consell de Govern del 25 de gener de 2017, BOUA de 30 de gener)

1. OBJECTIU

Aquesta normativa , en aplicació del que disposa l’article 152.3 de l’Estatut de la Universitat d’Alacant, aprovat pel Decret 25/2012, del 3 de febrer, del Consell de la Generalitat Valenciana (DOGV de 9 de febrer de 2012), té per objectiu regular el règim dels processos de selecció per a proveir places de professorat universitari a través de la contractació laboral, amb caràcter temporal de la Universitat d’Alacant: ajudants, professors ajudants doctors i professors associats.

2. REGIMEN JURÍDIC

Les convocatòries de places d’ajudants, professors ajudants doctors i professors associats es regiran pel que disposa la Llei orgànica 6/2001, de 21 de desembre, d’universitats, modificada per la Llei orgànica 4/2007, les normatives estatal i autonòmica de desenvolupament, l’Estatut d’aquesta Universitat, la normativa present i el que disposen les bases de les respectives convocatòries i altres normes de caràcter general que hi siguen aplicables.

3. LES CONVOCATÒRIES

3.1. La Universitat vetlarà perquè tant en les convocatòries com en el seu desenvolupament queden garantits els principis de mèrit, capacitat i d’igualtat de tracte i d’oportunitats entre dones i homes, així com la igualtat d’oportunitats de les persones amb discapacitat, i amb aquesta finalitat adoptarà en el procediment les oportunes mesures d’adaptació a les seues necessitats.

3.2. La convocatòria serà realitzada per resolució rectoral, es publicarà en el Diari Oficial de la Generalitat Valenciana (DOGV) i serà comunicada amb l’antelació suficient al Consell d’Universitats i al Consell Valencià d’Universitats per a la seua màxima difusió.

3.3. Els consells de departament sol·licitaran al rector o rectora la convocatòria de les places de personal docent contractat en règim laboral amb caràcter temporal, una vegada que el Consell de Govern n’haja aprovat la creació i estiguen dotades en l’estat de despeses del Pressupost de la Universitat.

3.4. Per a cobrir les activitats acadèmiques en situacions excepcionals d’emergència es podran convocar, sense que es doten en l’estat de despeses esmentat, places de professors associats d’incidència, la vigència de les quals estarà determinada per la durada de la situació excepcional de la plaça a la qual estiga vinculada.

3.5. Excepcionalment, el rector o rectora podrà proposar al Consell de Govern crear i convocar places de personal docent contractat en règim laboral amb caràcter temporal per necessitats acadèmiques motivades degudament o, si escau, per les derivades de la normativa de la Universitat d’Alacant i dels programes de promoció que s’establisquen.

3.6. La convocatòria haurà de contenir els aspectes següents:

a) La plaça objecte del concurs, en què es detallarà la categoria i la seua denominació, corresponent a una àrea de coneixement existent.

b) El departament al qual s’adscriu, l’activitat docent, el perfil investigador, si escau, i en atenció a necessitats docents específiques, els perfils lingüístics. Igualment, es podrà requerir disposar d’una titulació oficial determinada adequada a les característiques de la plaça.

c) La composició de la comissió i el sistema de selecció.

d) Els requisits que els aspirants hauran de complir per a ser admesos en el procés, el model de sol·licitud, el del currículum i el termini de presentació de sol·licituds.

e) El tipus de contracte i les retribucions.

f) Els llocs oficials de publicació de les resolucions que es generen al llarg del procés a l’efecte de les notificacions que siguen procedents.

3.7. Les activitats docents i investigadores que s’especifiquen en la convocatòria en cap cas implicaran per a qui obtinga la plaça que hi tinga un dret de vinculació exclusiva, ni limitarà la competència de la Universitat d’Alacant per a assignar-li altres obligacions docents relacionades amb el seu camp de coneixement quan estiga justificat per raons acadèmiques.

4. REQUISITS

Per a ser admès a concurs caldrà reunir els requisits de caràcter general i específic que s’indiquen a continuació. El seu compliment haurà d’estar referit sempre a la data d’expiració del termini fixat per a sol·licitar la participació en el concurs i mantenir-se fins al moment de la signatura del contracte i, si escau, en ocasió de la renovació.

4.1. Requisits general s

a) Els que recull l’article 56 del Reial decret legislatiu 5/2015, de 30 d’octubre, pel qual s’aprova, el text refós de la Llei de l’Estatut bàsic de l’empleat públic.

b) Els qui no tinguen la nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En cas que no s’acredite documentalment, la Universitat d’Alacant podrà organlitzar, en les condicions que es determinen, una prova de nivell que garantisca una adequada capacitat de comunicació oral i escrita en, com a mínim, una de les llengües oficials de la Comunitat Valenciana.

c) En cas d’optar a una plaça amb perfil lingüístic caldrà acreditar el nivell adequat de coneixement de les llengües corresponents. Els qui sol·liciten plaça en la qual s’establisca l’ensenyament en valencià, serà necessari que n’acrediten el coneixement al nivell C1 o l’equivalent homologat.

d) Abonar a la Universitat d’Alacant les taxes corresponents en concepte de drets d’examen d’acord amb el que estableix la convocatòria.

4.2. A més, hauran de reunir els següents requisits específics en relació amb la plaça convocada depenent de la figura a la qual opten.

a) Per a places d’ajudant: haver sigut admès o estar en condicions de ser admès en els estudis de doctorat.

b) Per a places de professor ajudant doctor: tenir el títol de doctor i disposar de l’avaluació positiva de la seua activitat per part de l’Agència Nacional d’Avaluació de la Qualitat i Acreditació, de l’Agència Valenciana d’Avaluació i Prospectiva o, si escau, d’entitats equivalents homologades.

c) Per a places de professor associat: ser especialista de competència reconeguda i acreditar exercir fora de l’àmbit acadèmic universitari una activitat remunerada laboral, professional o en l’administració pública, per a la qual capacite el títol acadèmic que tinga l’interessat, i haver-ho fet durant un període mínim de tres anys dins dels cinc anteriors.

5. SOL·LICITUDS I ADMISSIÓ D’ASPIRANTS

5.1. Els qui vulguen participar en els concursos presentaran la sol·licitud corresponent, juntament amb la documentació acreditativa del compliment dels requisits, detallada en la convocatòria corresponent, i el model de currículum normalitzat de la Universitat d’Alacant, en el termini de 10 dies hàbils comptadors des de l’endemà de la publicació de la convocatòria en el DOGV. La Universitat podrà requerir la presentació telemàtica de les dades curriculars dels participants.

La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.

5.2. Una vegada conclòs aquest termini, es publicarà una resolució rectoral amb la relació provisional de persones admeses i excloses, amb indicació de la causa d’exclusió i el termini per a esmenar-la.

5.3. Una vegada resoltes les reclamacions i esmenes, es publicarà una resolució rectoral amb la relació definitiva de persones admeses i excloses.

5.4. Les dades de caràcter personal que aporten els que aspiren a la plaça objecte de concurs quedaran incloses en el fitxer automatitzat de personal d’aquesta Universitat, que es compromet a no fer-ne un ús diferent d’aquell per al qual han sigut sol·licitades, segons la Resolució de la Universitat d’Alacant, del 18 de setembre de 2013, sobre creació i modificació de fitxers de dades de caràcter personal (DOGV de 16 d’octubre de 2013).

6. COMISSIONS DE SELECCIÓ

6.1. Els membres de les comissions de selecció que han de resoldre els concursos seran designats pel rector o rectora.

6.2. Cada comissió de selecció estarà integrada per cinc membres de ple dret, amb els seus respectius suplents, funcionaris dels cossos docents universitaris o professors contractats doctors o, si escau, professors col·laboradors, que hauran de pertànyer, preferentment, a la Universitat d’Alacant i, excepte per a la selecció de professors associats, hauran de tenir el títol de doctor. A les sessions podrà assistir un membre de cadascuna de les seccions sindicals amb representació en la Mesa Negociadora, que tindrà veu però no vot, i que haurà de complir els mateixos requisits que els membres de la comissió . El seu nomenament correspon al rector o rectora, a proposta de les respectives seccions sindicals amb representació en la Mesa Negociadora.

6.3. Les comissions tindran una composició equilibrada entre dones i homes, llevat que no siga possible per raons fonamentades, i es regiran per les regles següents:

a) Per a totes les comissions del mateix centre, tres dels membres titulars seran:

- Degà o degana o director o directora del centre, que actuarà com a president de la comissió .

- Secretari o secretària del centre, que actuarà com a secretari de la comissió .

- Director o directora del departament al qual pertanga la plaça objecte de la contractació.

El president i secretari suplents seran proposats pel degà o degana o director o directora entre els membres de l’equip de direcció del centre corresponent. Si algun dels membres titulars o suplents no reuneix els requisits establits en la base 6.2, el degà o degana o director o directora els proposarà entre el professorat adscrit al centre. El suplent del director o directora de departament serà proposat pel departament entre el professorat que en forme part.

b) Dos membres i els seus suplents proposats pel departament, que hauran de pertànyer a la mateixa branca de coneixement.

En tot cas, com a mínim les dues cinquenes parts dels membres de la comissió de selecció hauran de pertànyer a l’àrea de coneixement a la qual corresponga la plaça objecte de provisió, llevat que es justifique la impossibilitat de complir aquest requisit; en aquest cas haurà de pertànyer a la mateixa branca de coneixement i camp científic.

6.4. Per a la designació de les comissions en el cas del que disposa la base 3.5, el rector o rectora podrà realitzar la proposta de comissió .

6.5. La proposta de comissió amb els seus titulars i suplents serà remesa pel centre corresponent al Servei de Selecció i Formació una vegada publicada la relació provisional de persones admeses i excloses, i en tot cas, abans de la publicació de la relació definitiva de persones admeses i excloses.

6.6. Perquè la comissió es puga constituir i actuar vàlidament caldrà l’assistència del president o presidenta i del secretari o secretària (titulars o suplents), així com la de, com a mínim, un dels altres membres de ple dret (titular o suplent).

6.7. El nomenament com a component d’una comissió és irrenunciable, llevat que hi haja causa justificada que impedisca la seua actuació. En cap cas serà delegable la seua actuació. Els membres de la comissió titular seran substituïts només pels seus suplents respectius.

6.8. Els supòsits d’abstenció o recusació que es puguen plantejar es tramitaran i es resoldran d’acord amb el que estableixen els articles 23 i 24 de la Llei 40/2015, d’1 d’octubre de règim jurídic del sector públic.

6.9. Les comissions vetlaran pel compliment del que estableixen la convocatòria corresponent i aquesta normativa , garantiran el respecte als principis d’igualtat, mèrit, capacitat i publicitat, i tindran el compromís d’actuar amb objectivitat, independència i rigor professional, respectant la confidencialitat sobre les dades personals de què hagen tingut coneixement per raó de la participació en la comissió , guardaran secret de les deliberacions de la comissió i garantiran la dedicació necessària per a exercir adequadament les tasques que els són pròpies.

7. SISTEMA DE SELECCIÓ

7.1. El sistema general de selecció es regirà d’acord amb l’aplicació del barem recollit en l’annex I d’aquesta normativa , i la puntuació mínima que hauran d’obtenir els aspirants per a l’adjudicació de la plaça serà de 35 punts.

7.2. Opcionalment, la comissió , en l’acte de constitució i abans de l’aplicació del barem, podrà acordar la celebració d’una entrevista o d’un supòsit pràctic.

Aquesta entrevista o supòsit pràctic s’haurà d’ajustar al que s’estableix continuació:

a) Es tractarà d’un acte complementari per a valorar l’adequació dels aspirants a la plaça convocada, i tindrà en tot cas un valor màxim de 20 punts.

b) Una vegada establida l’entrevista o supòsit pràctic, tindrà un caràcter obligatori, de manera que els aspirants que no s’hi presenten en el dia, a l’hora i al lloc fixats en la corresponent resolució de la convocatòria, que es publicarà amb una antelació mínima de 5 dies hàbils comptadors des de l’endemà de la publicació, perdran el dret a participar en el concurs.

c) Se celebrarà després de l’aplicació del barem i només seran convocats els aspirants que hagen obtingut una puntuació igual o superior a la puntuació mínima establida en la base anterior.

8. DESENVOLUPAMENT DEL PROCÉS

8.1. La comissió serà l’encarregada de jutjar el concurs i resoldre la proposta de provisió de les places convocades. Una vegada publicades les llistes definitives d’admesos i exclosos, la unitat d’Accés PDI del Servei de Selecció i Formació remetrà a les comissions les instàncies i currículums dels aspirants admesos perquè els valoren i, si escau, les dades telemàtiques requerides als aspirants.

8.2. El president o presidenta convocarà per a l’acte de constitució els membres de la comissió titulars i, si escau, els seus respectius suplents, amb una antelació mínima de 48 hores, de manera individualitzada i indicant la data, el lloc i l’hora de celebració. Aquest mateix procediment se seguirà per a convocar tots els nomenats pel rector o rectora d’acord amb la base 6.2.

8.3. Una vegada constituïda la comissió , i prèviament a l’examen dels expedients dels aspirants, s’haurà d’acordar:

a) El sistema de selecció, d’acord amb el que estableix la base 7, que constarà, en tot cas, de l’aplicació del barem i, opcionalment, de la celebració d’una entrevista o supòsit pràctic.

b) Els criteris de valoració específics del barem en els apartats que així es preveja i, si escau, els de l’entrevista o supòsit pràctic.

La comissió farà públic, d’acord amb el que disposa la base 10, per a coneixement dels interessats, els aspectes relatius als apartats a) i b) del paràgraf anterior.

8.4. Després de l’aplicació del barem i, si escau, de l’entrevista o supòsit pràctic, la comissió elaborarà l’acta de valoració inicial de la plaça corresponent. Aquesta acta es farà pública en el termini d’un mes comptador des de l’endemà de la publicació de la relació definitiva d’admesos i exclosos, d’acord amb el que disposa la base 10. Contindrà els criteris de valoració prèviament aprovats a la seua aplicació, la relació d’aspirants admesos amb les qualificacions obtingudes en tots els apartats del barem, la puntuació final i la proposta de provisió a favor de, com a màxim, tants candidats com places a cobrir. Aquesta proposta estarà constituïda pels candidats amb més puntuació.

En el cas que dos o més aspirants obtinguen la mateixa puntuació, la comissió elevarà una proposta de provisió a favor de qui obtinga com a mínim tres vots.

Contra la proposta de provisió es pot presentar una reclamació davant de la mateixa comissió en el termini de cinc dies hàbils comptadors des de l’endemà de la seua publicació.

8.5. Una vegada resoltes les reclamacions, en un termini màxim de 10 dies comptadors des de l’endemà de la data final per a presentar-ne, o transcorregut el termini sense que se n’hagen produït, la comissió publicarà l’acta de resolució i elevarà la proposta de provisió definitiva al rector o rectora.

8.6. Contra la proposta de provisió definitiva de la comissió es podrà interposar recurs d’alçada davant del rector o rectora en el termini d’un mes comptador des de l’endemà de la seua publicació.

8.7. Si les comissions no expressen la seua voluntat en sentit contrari, i una vegada feta la proposta de provisió definitiva, es constituirà una relació de reserva d’ocupació amb els aspirants que hagen obtingut o superat la puntuació establida en la base 7.1, ordenada per puntuació de major a menor, que es podrà utilitzar per a cobrir necessitats de docència sobrevinguda en places de les mateixes característiques durant el mateix curs acadèmic en què es convoque la plaça i el següent.

8.8. D’acord amb l’article 32 de la Llei 39/2015, d’1 d’octubre, del procediment administratiu comú de les administracions públiques, el termini que recull la base 8.4 es podrà ampliar fins a 15 dies hàbils més, a petició del president o presidenta de la comissió corresponent adreçada al rector o rectora, sempre que es formule d’acord amb el que estableix l’apartat tercer d’aquesta disposició. Aquesta ampliació es farà pública d’acord amb el que estableix la base 10. Una vegada transcorregut el termini sense que s’haja fet la publicació de la valoració inicial, el rector o rectora nomenarà una nova comissió per a la resolució de la convocatòria de la plaça corresponent.

9. ADJUDICACIÓ DE LES PLACES

9.1. La comissió elevarà la proposta de provisió al rector o rectora per a la seua adjudicació, sense que la proposta puga excedir el nombre de places convocades. En el cas que els candidats proposats no formalitzen el contracte, es cridarà per ordre de puntuació l’aspirant o aspirants que hagen superat la puntuació mínima exigida.

9.2. El procés podrà concloure amb la proposta de la comissió de no proveir la plaça convocada si cap dels aspirants aconsegueix la puntuació mínima en l’aplicació del barem o, en cas d’haver sigut convocada l’entrevista o supòsit pràctic, no hi concorrega cap dels concursants.

10. NOTIFICACIONS DEL PROCEDIMENT

10.1. D’acord amb el que preveu l’article 45 de la Llei 39/2015, d’1 d’octubre, del procediment administratiu comú de les administracions públiques, les publicacions detallades en les bases anteriors substituiran la notificació personal als interessats i produiran els mateixos efectes.

Amb caràcter general , les publicacions esmentades es faran en la pàgina web del centre corresponent si es tracta de la composició o d’una actuació de la comissió de selecció; i la resta en la pàgina web de la Unitat d’Accés PDI del Servei de Selecció i Formació.

10.2. No obstant el que es disposa en el paràgraf anterior, la convocatòria podrà establir també altres procediments de notificació per mitjans telemàtics.

11. DOCUMENTACIÓ DEL DESENVOLUPAMENT DEL CONCURS

El secretari o secretària de la comissió , en el termini màxim de set dies naturals posteriors al dia en què concloga la actuació de la comissió , farà arribar al Servei de Selecció i Formació l’expedient administratiu del concurs, que incorporarà, com a mínim, els documents següents:

a) Actes de les sessions, en les quals hauran de constar les actuacions fonamentals que hi ha hagut en el desenvolupament del concurs:

- Constitució, en què constarà el sistema de selecció, els criteris de valoració i l’ordenació del procés.

- Aplicació del barem i, si escau, celebració d’entrevista o supòsit pràctic.

- Publicació de resultats provisionals i, si escau, reclamacions o esmenes.

- Resultats definitius i proposta de provisió.

b) Resolucions originals publicades al llarg del procés.

c) Instàncies i currículums dels aspirants.

Disposició derogatòria

Queden derogats els acords de Consell de Govern següents: Acord del 26 de novembre de 2002 sobre el barem per a la contractació de professor associat i ajudant, Acord del 13 de juny de 2006 sobre el barem per a la contractació de professor ajudant doctor, Acord del Consell de Govern del 20 de desembre, modificat pel del 13 de juny de 2006, sobre la composició de les comissions de selecció per a la contractació laboral de professor ajudant doctor, professor associat i ajudant.

Una vegada aprovada pel Consell de Govern, aquesta normativa entrarà en vigor en publicar-se al Butlletí Oficial de la Universitat d’Alacant.

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS (APROVAT EN CONSELL DE GOVERN DE 17 DE MAIG DE 2018). BOUA DE 17 DE MAIG DE 2018.](/va/acuerdo/4723)
      23/05/2018

:   **Modifica a:**

    * [Detalle
      NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS](/va/acuerdo/1543) 
      02/07/2010





[Carretera Sant Vicent del Raspeig s/n  
03596 Sant Vicent del Raspeig - Alacant  
 Tel. 44 109 4116 - Fax 36 014 1294](https://www.google.es/maps/@90.695900,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12820&trk=tyah&trkInfo=tarId%0I2123795283025%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)